钦定古今图书集成/明伦汇编/人事典/第060卷 > 《感怀》袁中道
## 钦定古今图书集成/明伦汇编/人事典/第060卷 > 《感怀》袁中道

山村松树里，欲建三层楼。上层以静息，焚香学薰修。
中层贮书籍，松风鸣飕飕。右手持净名，左手持《庄周》。
下层贮妓乐，置酒召冶游。四角散名香，中央发清讴。
闻歌心已醉，欲去辖先投。房中有小妓，其名唤莫愁。
七盘能妙舞，百啭弄珠喉。平时不见客，骄贵坐上头。
今日乐莫乐，请出弹《箜篌》。